APSTIPRINU

Ogres novada Izglītības pārvaldes vadītāja vietniece,

Profesionālās ievirzes un interešu izglītības

nodaļas vadītāja ­­­­­­­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_Ieva Švēde

2024. gada \_\_\_\_\_\_\_\_\_\_\_\_\_\_\_\_\_\_\_\_

Apstiprināts ar

Valsts izglītības satura centra

2024.gada 8.oktobra rīkojumu 4.1-07/75

**Ogres novada**

**Skolu jaunatnes tautas deju kolektīvu koprepertuāra apguves un dalībnieku atlases skates, gatavojoties XIII Latvijas Skolu jaunatnes dziesmu un deju svētku deju lielkoncertam “Es atvēru Laimas dārzu”, skatuviskās dejas uzvedumam “Viedvasara” un**

**Noslēguma koncertam “TE– AUST”**

**Nolikums**

**MĒRĶIS**

Sekmēt bērnu un jauniešu līdzdalību Dziesmu un deju svētku procesā, tradīcijas saglabāšanā un pārmantošanā, gatavojoties XIII Latvijas Skolu jaunatnes dziesmu un deju svētkiem (turpmāk – Svētki).

**UZDEVUMI**

1. Motivēt vispārējās, profesionālās, interešu, speciālās izglītības iestāžu un kultūras iestāžu tautas deju kolektīvu dalībniekus radošai darbībai, kopdejošanas tradīciju saglabāšanai un skatuviskās pieredzes bagātināšanai.
2. Novērtēt tautas deju kolektīvu repertuāra apguvi un sniegumu, gatavojoties Svētku deju lielkoncertam “Es atvēru Laimas dārzu” (turpmāk – Lielkoncerts), skatuviskās dejas uzvedumam “Viedvasara” (turpmāk – Uzvedums) un Svētku Noslēguma koncertam “TE – AUST” (turpmāk – Koncerts).
3. Noteikt Svētku Lielkoncerta, Uzveduma un Koncerta dalībniekus.

**ORGANIZATORI**

1. Valsts izglītības satura centrs (VISC) – Svētku rīkotājs - sadarbībā ar Ogres novada Izglītības pārvaldi, Ogres novada bērnu un jauniešu tautisko deju kolektīvu virsvadītāju (Ogres novada tautas deju nozares metodiķe) Gundegu Spūli un Ogres novada Kultūras Centru.

**DALĪBNIEKI**

1. Latvijas vispārējās, profesionālās, interešu, speciālās izglītības iestāžu un kultūras iestāžu, latviešu diasporas, kā arī juridisku un fizisku personu dibināti skolu jaunatnes tautas deju kolektīvi (1.-12.klases), kuri gatavojas Svētkiem un ir apguvuši konkrētas vecuma grupas Lielkoncerta (*pielikums Nr.2*) un Uzveduma repertuāru (*pielikums Nr.3*), kā arī ievērojuši nolikumā izvirzītās prasības.
2. Iestudējamo koprepertuāra grupu deju kolektīvs izvēlas, izvērtējot savas spējas apgūt tajā iekļautos deju priekšnesumus mākslinieciski augstvērtīgā līmenī.
3. Koncerta repertuāra apguvei deju kolektīvi tiks uzaicināti pēc koprepertuāra apguves skates (turpmāk – Skate) rezultātu paziņošanas. Gala lēmumu par dalību Koncertā konkrētajam kolektīvam nosaka Svētku rīkotājs.
4. Skatē piedalās tautas deju kolektīvi šādās vecuma un repertuāra grupās:
   1. 1.– 2. klašu deju kolektīvi;
   2. 3.- 4.klašu deju kolektīvi;
   3. 5. - 6.klašu deju kolektīvi;
   4. 7. - 9.klašu deju kolektīvi;
   5. 10. - 12.klašu deju kolektīvi;
   6. 1.- 4.klašu deju kolektīvi;
   7. 3.– 6.klašu deju kolektīvi;
   8. 5. – 9.klašu deju kolektīvi.
5. Deju kolektīvs var pretendēt uz dalību Svētkos, ja ir piedalījies 2025. gada VISC rīkotajā Skatē.
6. 5.-9. klašu, 7.-9. klašu un 10.-12. klašu deju kolektīvos drīkst dejot 2023./2024. mācību gada attiecīgās izglītības iestādes absolventi, bet nepārsniedzot 21 gada vecumu. Deju kolektīva vadītājs Skates dienā par absolventu piedalīšanos rakstiski informē valstspilsētas/novada tautas deju kolektīvu virsvadītāju (turpmāk-virsvadītājs). Virsvadītājs ar šo informāciju pirms Skates iepazīstina vērtēšanas komisiju.

**Dalībnieka personas datu aizsardzības nosacījumi** (*pielikums Nr.1*)

1. Dalībnieki tiks fotografēti un filmēti, un fotogrāfijas un audiovizuālais materiāls tiks publiskots ar mērķi popularizēt bērnu un jauniešu radošās un mākslinieciskās aktivitātes un atspoguļot to norises sabiedrības interesēs un kultūrvēsturisko liecību saglabāšanā.
2. Dalībnieka pedagogs ir informēts par pilngadīga dalībnieka un nepilngadīga dalībnieka vecāka vai aizbildņa rakstisku piekrišanu par to, ka dalībnieks tiks fiksēts audio, audiovizuālā un fotogrāfiju veidā un viņa personas dati tiks apstrādāti.

**NORISE**

1. Ogres novada Skate notiek **2025. gada 26. un 27. martā Ogres novada Kultūras centrā,** saskaņā ar *pielikumu Nr.4*.
2. Skatē piedalās deju kolektīvs, kurš līdz 2024. gada 8. novembrim iesniedzis virsvadītājam deju kolektīva vadītāja parakstītu un iestādes vadītāja saskaņotu pieteikuma anketu (*pielikums Nr.5 un pielikums Nr.6).*
3. Virsvadītājs līdz 2024. gada 15. novembrim sagatavo deju kolektīvu anketu kopsavilkumu *(pielikums Nr.7)* un iesniedz visus materiālus (manuāli vai elektroniski parakstītas pieteikuma anketas un kolektīvu anketu kopsavilkumu) VISC Nemateriālā kultūras mantojuma nodaļas vecākajai ekspertei Aijai Konstantei, tālr.60001628, e-pasts; [aija.konstante@visc.gov.lv](mailto:aija.konstante@visc.gov.lv).
4. Deju kolektīvs Skatē un Svētkos piedalās atbilstoši konkrētai dejai paredzētajam dejotāju skaitam.
5. Deju kolektīvu uzstāšanās secību Skatē nosaka virsvadītājs un organizētāji.
6. Skatē dejotāji tērpjas latviešu tautas tērpos atbilstoši valkāšanas tradīcijai. Dejās nepieciešamo rekvizītu iegādi nodrošina kolektīvu iestādes, pašvaldības vai paši kolektīvi.
7. Ņemot vērā plānotā Svētku Lielkoncerta, Uzveduma un Koncerta kopmēģinājumu un programmas īstenošanas specifiku, katrs dejotājs Skatē un Svētkos drīkst dejot tikai vienā deju kolektīvā. Ja šis nosacījums netiek ievērots, vērtēšanas komisijai ir tiesības anulēt konkrētā deju kolektīva sniegumu un lemt par tā turpmāko dalību Svētkos.
8. Deju kolektīvi, kuri apgūst Lielkoncerta koprepertuāra izvēles deju (1.-2.klase, 3.-4.klase, 5.-6.klase, 7.-9.klase, 5.-9.klase, 10.-12.klase), Skatē dejo **divas** dejas:

20.1. Lielkoncerta koprepertuāra izvēles deja tiek iekļauta Lielkoncerta izlozes komplektā;

20.2. kolektīvs Skatē dejo vienu izlozes deju no savas grupas repertuāra;

20.3. kolektīvs Skatē dejo vienu izvēles deju no savas grupas repertuāra;

1. 1.-4.klašu, 3.-6.klašu deju kolektīvi, kuri neveic izlozi un dejo divas atbilstošās grupas Lielkoncerta koprepertuāra dejas, un kolektīvi, kuri neapgūst izvēles deju, Skatē izpildīto deju secība norādīta pieteikuma anketā.
2. Deju kolektīvi, kuri pieteikti un pretendē uz piedalīšanos Uzvedumā, Skatē kā trešo deju dejo vienu izlozes deju no Uzveduma attiecīgās vecuma grupas repertuāra un komplekta.
3. Izlozes deja 1.-2., 3.-4., 5.-6., 7.-9., 5.-9., 10.-12.klašu deju kolektīviem tiek izlozēta pirmdienā divas nedēļas pirms skates. Izlozi deju kolektīvam rīko VISC saskaņā ar *pielikumu Nr.4*. Izlozes vieta –VISC telpās, Aspazijas bulvārī 24 - 12, Rīgā, vai tiešsaistē. Organizatoru izveidoto tiešsaistes saiti deju kolektīvu vadītājiem nosūta virsvadītājs vienu nedēļu pirms izlozes datuma. Deju izlozē piedalās deju kolektīva vadītājs, virsvadītājs vai vadītāja pilnvarota persona.
4. Latviešu diasporas deju kolektīvu piedalīšanās Skatē:
   1. parakstītas pieteikuma anketas (saskaņā ar nolikuma punktu Nr.14) līdz 2024. gada 8. novembrim iesniedz elektroniski diasporas kolektīvu kontaktpersonai Aigai Vasiļevskai, e-pasts: [aiga.vasilevska@lnkc.gov.lv](mailto:aiga.vasilevska@lnkc.gov.lv) .
   2. latviešu diasporas deju kolektīvu izloze notiek 2025.gada 10.martā laikā no plkst.16.00 līdz 17.00 (pēc Latvijas laika) pa tālruni + 371 60001628 un/ vai tiešsaistē. Organizatoru izveidoto tiešsaistes saiti diasporas kolektīvu kontaktpersona Aiga Vasiļevska vienu nedēļu pirms izlozes datuma nosūta diasporas kolektīvu vadītājiem.
   3. Skates deju izpildījuma videomateriālu līdz 2025.gada 14.aprīlim augšupielādē platformā YouTube kā nerindotu video un saiti nosūta uz epastu [aiga.vasilevska@lnkc.gov.lv](mailto:aiga.vasilevska@lnkc.gov.lv) .
5. Gadījumā, ja Skatē kādu iemeslu (slimības, prombūtnes, citu plānotu vai neplānotu iemeslu) dēļ kolektīva sniegumā nepiedalās 2 (divi) vai vairāk dejotāju, deju kolektīva vadītājs atsauc kolektīva dalību Skatē vai tā vērtējums var tikt anulēts. Deju kolektīva vadītājs Skates dienā par to rakstiski informē virsvadītāju. Virsvadītājs ar šo informāciju iepazīstina vērtēšanas komisiju pirms Skates norises.
6. Deju kolektīvs Skatē piedalās pašvaldībā, kas noteikta Skates grafikā šī nolikuma *pielikumā Nr.4*. Nozīmīgu un pamatotu iemeslu dēļ var tikt izskatīta deju kolektīva piedalīšanās citas pašvaldības Skatē. Deju kolektīva vadītājs rakstisku iesniegumu ar virsvadītāja un iestādes vadītāja saskaņojumu rakstiski iesniedz ne vēlāk kā 2 (divas) darba dienas pirms Skates VISC Sadarbības atbalsta departamenta direktorei Agrai Bērziņai, e-pasts: [svetki@visc.gov.lv](mailto:svetki@visc.gov.lv) .
7. Svētku sagatavošanā un norisē deju kolektīva sastāvā uz 10 izglītojamiem/ dejotājiem tiek nodrošināts viens pieaugušais (vecāks, pedagogs). Deju kolektīva vadītājs deju priekšnesumos nepiedalās.
8. Kolektīva vadītājs ir atbildīgs par to, lai Skates laikā viņa vadītā kolektīva dalībnieki ievērotu sabiedriskās kārtības, sabiedrībā pieņemtās morāles un uzvedības normas.
9. Deju kolektīva vadītājs, parakstot Skates pieteikuma anketu, piekrīt šā nolikuma nosacījumiem un apņemas izpildīt tajā noteikto, kā arī ir informēts par to, ka deju kolektīvs un tā dalībnieki Skates laikā var tikt fotografēti vai filmēti un materiāls var tikt publiskots nekomerciālos nolūkos.

**VĒRTĒŠANA UN APBALVOŠANA**

1. Deju kolektīvus sniegumu noskatās un vērtē VISC izveidota vērtēšanas komisija piecu dejas nozares ekspertu sastāvā.
2. Lielkoncerta repertuāra apguves vērtēšana:
   1. . Vērtēšanas komisija priekšnesumu vērtē pēc šādiem kritērijiem (*pielikums Nr.8)*:
      1. dejas mākslinieciskais izpildījums un rakstura atklāsme;
      2. dejas horeogrāfiskā teksta precizitāte;
      3. izpildījuma muzikalitāte;
      4. tautas tērpa valkāšanas kultūra;
      5. skatuves kultūra un kolektīva kopiespaids.
   2. Par katru kritēriju vērtēšanas komisija deju kolektīvu vērtē no 0 līdz 10 punktiem:
      1. 10 punkti – izcili;
      2. 9 punkti – teicami;
      3. 8 punkti – ļoti labi;
      4. 7 punkti – labi;
      5. 6 punkti – gandrīz labi;
      6. 5 punkti – viduvēji;
      7. 4 punkti – gandrīz viduvēji;
      8. 3 punkti – vāji;
      9. 2 punkti – vāji;
      10. 1 punkts – ļoti, ļoti vāji;
      11. 0 punktu – nav novērtējams atbilstoši kritērijiem.
3. Katrs vērtēšanas komisijas loceklis atbilstoši kritērijiem un to novērtējumam par konkrētu deju kolektīvu individuāli aizpilda vērtēšanas lapu (*pielikums Nr.9*).
4. Viena vērtēšanas komisijas locekļa maksimāli piešķirtais punktu skaits deju kolektīvam ir 50 punkti.
5. Vērtējums vienam deju kolektīvam tiek aprēķināts, summējot katra vērtēšanas komisijas locekļa piešķirto punktu skaitu, summā neiekļaujot augstāko un zemāko vērtēšanas komisijas locekļa vērtējumu un izdalot to ar atlikušo vērtēšanas komisijas ekspertu skaitu.
6. Vērtējums tiek fiksēts vērtēšanas lapā (*pielikums Nr.9*) un protokolā (*pielikums Nr.10*).
7. Pamatojoties uz vērtēšanas komisijas vērtējumu, deju kolektīvi tiek apbalvoti ar diplomiem/pateicībām:
   1. Augstākā pakāpe - no 45 līdz 50 punktiem;
   2. I pakāpe - no 40 līdz 44,9 punktiem;
   3. II pakāpe - no 35 līdz 39,9 punktiem;
   4. III pakāpe - no 30 līdz 34,9 punktiem;
   5. Pateicība par piedalīšanos – līdz 29,9 punktiem.
8. Lielkoncerta repertuāra apguves gala vērtējums par kolektīva sniegumu tiek izteiks, matemātiski noapaļojot ar vienu ciparu aiz komata.
9. Uzveduma repertuāra apguves vērtēšana:
   1. Deju kolektīvi, kas gatavo Uzveduma repertuāru, tiek vērtēti atbilstoši šādiem kritērijiem (*pielikumsNr.8)*:
      1. dejas mākslinieciskais izpildījums un rakstura atklāsme;
      2. dejas izpildījuma tehniskais līmenis.
   2. Vērtēšanas komisija atsevišķi vērtē katru kritēriju no 0 līdz 5 punktiem:
      1. 5 punkti – teicami;
      2. 4 punkti – labi;
      3. 3 punkti – viduvēji;
      4. 2 punkti – vāji;
      5. 1 punkts – ļoti vāji;
      6. 0 punktu – nav novērtējams atbilstoši kritērijam.
10. Katrs vērtēšanas komisijas loceklis atbilstoši kritērijiem un to novērtējumam par konkrētu deju kolektīvu individuāli aizpilda vērtēšanas lapu (pielikums Nr.11).
11. Viena vērtēšanas komisijas locekļa maksimāli piešķirtais punktu skaits deju kolektīvam ir 10 punkti.
12. Vērtējums vienam deju kolektīvam tiek aprēķināts, summējot katra vērtēšanas komisijas locekļa piešķirto punktu skaitu, summā neiekļaujot augstāko un zemāko vērtēšanas komisijas locekļa vērtējumu un izdalot to ar atlikušo vērtēšanas komisijas ekspertu skaitu.
13. Vērtējums tiek fiksēts vērtēšanas lapā (*pielikums Nr.11*) un protokolā (*pielikums Nr.12*).
14. Lielkoncerta un Uzveduma repertuāra apguves vērtējumi tiek noteikti atsevišķi un netiek summēti.
15. Par nolikuma nosacījumu neievērošanu vērtēšanas komisija var anulēt kolektīva sniegumu Skatē un ir tiesīga lemt par tā turpmāko dalību Svētkos.
16. VISC un vērtēšanas komisijai ir tiesības pieņemt citus lēmumus, kas ir saistoši Svētku sagatavošanai.
17. Lielkoncerta repertuāra apguves rezultātus paziņo katras Skates dienas noslēgumā un publicē VISC tīmekļa vietnē [www.visc.gov.lv](http://www.visc.gov.lv) 3 (trīs) darba dienu laikā pēc Skates norises.
18. Lielkoncerta un Uzveduma dalībnieki pēc visu deju izvērtēšanas un rezultātu apkopošanas tiek paziņoti līdz 2025.gada 10.maijam.
19. Koncerta dalībnieki tiek noteikti pēc Lielkoncerta un Uzveduma Skašu rezultātu apkopošanas:
    1. Koncerta repertuāra pārbaudes forma - video ieraksta formā;
    2. Koncerta deju izpildījuma videomateriālu līdz 2025.gada 1.jūnijam augšupielādē platformā YouTube kā nerindotu video un saiti nosūta uz epastu [aija.konstante@visc.gov.lv](mailto:aija.konstante@visc.gov.lv).
20. Vērtēšanas komisijas darbu nodrošina VISC.
21. Vērtēšanas komisijas lēmums ir galīgs un neapstrīdams.
22. Vērtēšanas komisijas eksperti sniedz savu vērtējumu, ievērojot ētikas un konfidencialitātes pamatprincipus.
23. Vērtēšanas komisijai ir pienākums atturēties no pienākumu veikšanas, ja konstatēts interešu konflikts, par to nekavējoties informējot VISC.
24. Virsvadītājs un/vai citas personas neiejaucas vērtēšanas komisijas darbā.

**FINANSĒJUMS**

1. Repertuāra pārbaudes norises nodrošināšana daļēji tiek finansēta no valsts budžeta 42.03. apakšprogrammas „Skolu jaunatnes dziesmu un deju svētki” (apmaksā VISC deleģēto vērtēšanas komisijas speciālistu darbu, ceļa izdevumus un izdevumus par naktsmītnēm, tehniskā sekretāra datorprogrammas izveidi un apkalpošanas izdevumus).
2. Citus ar Skates norises nodrošināšanu saistītos jautājumus, tajā skaitā telpu īri, apskaņošanu, pašvaldības risina, savstarpēji vienojoties.
3. Dalībnieku ēdināšanas un transporta izdevumus finansē kolektīvus komandējošās iestādes vai pašvaldības.

**PROJEKTA VADĪTĀJA**

Zanda Mūrniece, e-pasts: [zanda.murniece@visc.gov.lv](mailto:zanda.murniece@visc.gov.lv) un un Ogres novada bērnu un jauniešu tautisko deju kolektīvu virsvadītāja Gundega Spūle, tālr. 29119114, e-pasts: [gundega.spule@gmail.com](mailto:gundega.spule@gmail.com).

**PROJEKTA KONTAKTPERSONA**

VISC Nemateriālā kultūras mantojuma nodaļas vecākā eksperte Aija Konstante, tālr. 60001628, e-pasts: [aija.konstante@visc.gov.lv](mailto:aija.konstante@visc.gov.lv)

*Pielikums Nr.1*

**Dalībnieka personas datu aizsardzības nosacījumi**

Pielikumā lietoti termini:

1. Dalībnieks – fiziska persona, kura piedalās XIII Latvijas skolu jaunatnes dziesmu un deju svētku sagatavošanas pasākumā (konkursā, skatē, mēģinājumā, koncertā, radošajā darbnīcā u.c.) un svētku norisē un kuru tieši vai netieši var identificēt pasākumā laikā. Pilngadīga fiziska persona ir devusi rakstisku piekrišanu par to, ka var tikt fiksēta audio, audiovizuālā un fotogrāfiju veidā un tikt apstrādāti viņas personas dati. Nepilngadīgai fiziskai personai līdz 18 gadu vecumam (ieskaitot) dod rakstisku piekrišanu vecāks vai bāriņtiesas ieceltais aizbildnis. Par pasākuma dalībnieku nevar kļūt, ja nav rakstiskas piekrišanas.
2. Pārzinis – Valsts izglītības satura centrs, kas nosaka personas datu apstrādes mērķus un apstrādes līdzekļus, kā arī atbild par personas datu apstrādi atbilstoši normatīvo aktu prasībām.
3. Personas dati – jebkura informācija, kas attiecas uz identificētu vai identificējamu fizisku personu.
4. Regula – Eiropas Parlamenta un Padomes Regula (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (pieejama šeit <http://data.europa.eu/eli/reg/2016/679/2016-05-04>).
5. Pasākums – bērnu un jauniešu radošās un mākslinieciskās aktivitātes (Finālskate, festivāls, salidojums, konkurss, sarīkojums, izrāžu parāde, izstāde, sacensības u.c.).
6. Apstrāde – jebkura ar personas datiem vai personas datu kopumiem veikta darbība vai darbību kopums, ko veic ar vai bez automatizētiem līdzekļiem, piemēram, vākšana, reģistrācija, organizēšana, strukturēšana, glabāšana, pielāgošana vai pārveidošana, atgūšana, aplūkošana, izmantošana, izpaušana, nosūtot, izplatot vai citādi darot tos pieejamus, saskaņošanai vai kombinēšanai, ierobežošana, dzēšana vai iznīcināšana.
7. Apstrādātājs – fiziska vai juridiska persona, publiska iestāde, aģentūra vai cita struktūra, kura pārziņa vārdā un uzdevumā apstrādā personas datus.

**AUDIO, AUDIOVIZUĀLĀS UN FOTO FIKSĀCIJA**

1. Šīs sadaļas mērķis ir sniegt informāciju dalībniekam Regulas 13.pantā noteikto informāciju par pasākuma fiksāciju audio, audiovizuālā un fotogrāfiju veidā.
2. Dalībnieks ir informēts, ka pasākuma norise var tikt fiksēta audio, audiovizuālā un fotogrāfiju veidā (turpmāk – Fiksācija), pamatojoties uz VISC nolikumu ar nolūku popularizēt bērnu radošās aktivitātes un atspoguļot to norisi sabiedrības interesēs.
3. Pasākuma norises audio, audiovizuālās fiksēšanas un fotografēšanas rezultātā iegūtais materiāls neierobežotu laiku tiks saglabāts un publiskots iepriekš norādītajam nolūkam.
4. VISC ir tiesīgs izmantot Fiksāciju jebkādā veidā kopumā vai pa daļām, atļaut vai aizliegt tās izmantošanu ar vai bez atlīdzības, saņemt atlīdzību par izmantošanu. Šī dotā piekrišana ir spēkā visās pasaules valstīs bez laika ierobežojuma. Dalībnieks ir informēts, ka VISC izmantos šīs tiesības brīvi pēc saviem ieskatiem, tajā skaitā ir tiesīgs nodot tās tālāk trešajām personām. Dalībniekam ir tiesības pieprasīt no VISC informāciju par trešajām personām.
5. Dalībnieks var iebilst pret šajā sadaļā noteiktajām darbībām un pieprasīt pārtraukt tās tikai gadījumā, ja konkrētajā Fiksācijā dalībnieks ir tieši identificējams un VISC ir tehniski iespējams dzēst konkrēto dalībnieku un/vai neizmantot konkrēto Fiksāciju.
6. Pasākumā esošie plašsaziņas līdzekļi darbojas saskaņā ar to profesionālo darbību regulējošajiem likumiem un atbild par personas datu apstrādi atbilstoši normatīvo aktu prasībām.

**PASĀKUMA PERSONAS DATU APSTRĀDE, TO DROŠĪBA UN AIZSARDZĪBA**

1. Šīs sadaļas mērķis ir sniegt pilnīgu informāciju dalībniekam par tās personas datu apstrādes mērķiem, tiesisko pamatu un sniegt informāciju dalībniekam par personas datu apstrādes pārzini.
2. Dalībnieka personas dati tiek iegūti un apstrādāti, pamatojoties uz Ministru kabineta 2009.gada 30.jūnija noteikumiem Nr.682 „Valsts izglītības satura centra nolikums”. Saskaņā ar Regulas 6.panta pirmās daļas c) apakšpunktu personas datu apstrāde tiek veikta, lai nodrošinātu noteiktās prasības.
3. Dalībnieka datu apstrādes mērķi:

3.1. pasākuma popularizēšana, pasākuma atspoguļošana, sabiedrības informēšana par pasākuma norisi,

3.2. dalībnieka personu datu glabāšana arhivēšanas nolūkiem sabiedrības interesēs un statistikas nolūkiem.

1. Dalībnieka dati tiek vākti un apstrādāti tikai tādā apjomā un termiņā, cik tas nepieciešams šajā pielikumā noteikto mērķu un Latvijas Republikas normatīvo aktu prasību izpildei. Dalībnieku dati, kas izriet no audio, audiovizuālajām un vizuālajām fiksācijām, ir pastāvīgi glabājami.
2. Dalībnieka tiesības:

5.1. pieprasīt VISC piekļuvi dalībnieka personas datiem;

5.2. pieprasīt VISC dalībnieka personas datu labošanu vai dzēšanu, vai apstrādes ierobežošanu attiecībā uz dalībnieku, vai tiesības iebilst pret apstrādi;

5.3. iesniegt sūdzību uzraudzības iestādei – Datu valsts inspekcijai.

1. Dalībnieka personas datu apstrādes ietvaros VISC nodrošina:

6.1. informācijas sniegšanu dalībniekam saskaņā ar Regulas 13.pantu;

6.2. tehnisko un organizatorisko pasākumu veikšanu dalībnieka personas datu drošības un aizsardzības nodrošināšanai;

6.3. iespēju dalībniekam labot, dzēst tā sniegtos personas datus, ierobežot un iebilst pret dalībnieka personas datu apstrādi tiktāl, cik tas nav pretrunā ar VISC pienākumiem un tiesībām, kas izriet no normatīvajiem aktiem un šo pielikumu.

1. VISC apņemas bez nepamatotas kavēšanās paziņot dalībniekam par personas datu aizsardzības pārkāpumu gadījumā, ja dalībnieka personas datu aizsardzības pārkāpums varētu radīt augstu risku dalībnieka tiesībām un brīvībām.
2. Dalībnieks var īstenot savas tiesības, tostarp tiesības uzdot VISC jautājumus, rakstiski sazinoties ar VISC: [visc@visc.gov.lv](mailto:visc@visc.gov.lv) .
3. Ņemot vērā tehnikas līmeni, īstenošanas izmaksas un apstrādes raksturu, apmēru, kontekstu un nolūkus, kā arī dažādas iespējamības un smaguma pakāpes riskus attiecībā uz dalībnieka tiesībām un brīvībā, VISC īsteno atbilstīgus tehniskus un organizatoriskus pasākumus, lai nodrošinātu tādu drošības līmeni, kas atbilst riskam.
4. Informācija par personas datu apstrādes pārzini:

Valsts izglītības satura centrs, reģistrācijas Nr. 90009115938,

Juridiskā adrese: Vaļņu iela 2, Rīga, LV-1050

E-pasta adrese: [visc@visc.gov.lv](mailto:visc@visc.gov.lv)

Datu aizsardzības speciālista kontaktinformācija: e-pasta adrese: [datuspecialists@visc.gov.lv](mailto:datuspecialists@visc.gov.lv)

1. Pasākuma organizēšanas un rīkošanas gaitā VISC var piesaistīt citus personas datu apstrādātājus, atbilstoši papildinot ar šo informāciju šo pielikumu.